68. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 852 της 21/25 Νοεμ. 1978 (ΦΕΚ Α΄ 200) Περί οργανώσεως και λειτουργίας της παρά τω Υπουργείω Βιομηχανίας και Ενεργείας συσταθείσης Διευθύνσεως Πολιτικής Σχεδιάσεως Εκτάκτου Ανάγκης. Έχοντες υπ’ όψει: α)Τας διατάξεις των παρ. 3 και 6 περίπτ. ε΄ του άρθρ. 15 του Ν.Δ. 17/74, περί ΠΣΕΑ. β)Τας διατάξεις του Νόμ. 400/3.8.1976, περί Υπουργικού Συμβουλίου και Υπουργείων. γ)Την υπ’ αριθ. 614/17.8.78 γνωμοδότησιν του Συμβουλίου Επικρατείας. Προτάσει των επί της Εθνικής Αμύνης και Βιομηχανίας και Ενεργείας Υπουργών, αποφασίζομεν: Διάρθρωσις Διευθύνσεως ΠΣΕΑ Άρθρ.1.-1.Η παρά τω Υπουργείω Βιομηχανίας και Ενεργείας συσταθείσα δια του Ν.Δ. 17/1974 Δ/νσις Πολιτικής Σχεδιάσεως Εκτάκτου Ανάγκης έχει ως αρμοδιότητα την οργάνωσιν, προπαρασκευήν και κινητοποίησιν των Πολιτικών Δυνάμεων προς επιβίωσιν εν πολέμω και συμβολήν εις την Εθνικήν Άμυναν. 2.Η κατά την προηγούμενην παράγραφον δ/νσις εξαρτάται από τον δι’ αποφάσεως του Υπουργού Βιομηχανίας και Ενεργείας οριζόμενα εκάστοτε υπεύθυνον Συντονιστήν απασών των Υπηρεσιών του Υπουργείου δια την ΠΣΕΑ ανώτατον υπάλληλον αυτού. Αύτη αποτελεί ανεξάρτητον Δ/νσιν της Κεντρικής Υπηρεσίας του Υπουργείου Βιομηχανίας και Ενεργείας. 3.Η αρμοδιότης της παρά τω Υπουργείω Βιομηχανίας και Ενεργείας Δ/νσεως ΠΣΕΑ κατανέμεται μεταξύ των κάτωθι: α)Τμήματος Πολιτικής Κινητοποιήσεως. β)Τμήματος Πολιτικής Αμύνης. γ)Τμήματος παρακολουθήσεως θεμάτων ΝΑΤΟ. δ)Γραφείου Γραμματείας. Τμήμα Πολιτικής Κινητοποιήσεως. Άρθρ.2.-Το Τμήμα πολιτικής Κινητοποιήσεως είναι αρμόδιον δια την λήψιν παντός μέτρου δια την οργανωμένην μετάπτωσιν των Πολιτικών Δυνάμεων αρμοδιότητος του Υπουργείου Βιομηχανίας και Ενεργείας εκ της καταστάσεως ειρήνης εις την πολεμικήν τοιαύτην, ίνα αύται ανταποκριθούν εις την Εθνικήν Άμυναν. Το Τμήμα τούτο αναλυτικώς μεριμνά δια: 1)Την κατάρτισιν σχεδίων: α)Την τήρησιν και κατάρτισιν σχεδίων (αναπροσαρμοζομένων εκάστοτε) οργανώσεως, κινητοποιήσεως και δράσεως εν καιρώ πολέμου ή εν περιπτώσει εκτάκτου ανάγκης των Υπηρεσιών του Υπουργείου και των υπό την εποπτείαν ή έλεγχον αυτού υπαγομένων νομικών προσώπων δημοσίου ή ιδιωτικού δικαίου και γενικώτερον του δυναμικού της αρμοδιότητος του Υπουργείου Βιομηχανίας και Ενεργείας. β)Την κοινοποίησιν των σχεδίων ΠΣΕΑ ή αποσπασμάτων αυτών εις τας Περιφερειακάς Υπηρεσίας του Υπουργείου, μέσω των οικείων Νομαρχών, ίνα βάσει τούτων καταρτισθούν υπ’ αυτών τα τοπικά σχέδια ΠΣΕΑ ή μνημόνια ενεργειών. γ)Την παρακολούθησιν, τον έλεγχον και έγκρισιν των υπό των αρμοδίων Περιφερειακών Υπηρεσιών του Υπουργείου, καταρτιζομένων και αναπροσαρμοζομένων εκάστοτε τοπικών σχεδίων ΠΣΕΑ, ή μνημονίων ενεργειών. δ)Την μέριμναν δια την σύνταξιν περιοδικών εκθέσεων επί της προόδου της Πολιτικής Σχεδιάσεως Εκτάκτου Ανάγκης και υποβολήν τούτων εις το Α.Σ.Ε.Α., μέσω του Υπουργείου Εθνικής Αμύνης. (Μετά τη σελ. 18(ζ) Σελ. 19(δ) Τεύχος 696 - Σελ. 15 Οργανισμοί πρώην Υ.Β.Ε.Τ. - Γ.Γ.Β. - Γ.Γ.Ε.Τ. 13.Α.α.67-68 ε)Την σύνταξιν προτάσεων προς το Α.Σ.Ε.Α. δια του Υπουργείου Εθνικής Αμύνης των ληπτέων μέτρων, δια την προώθησιν της ΠΣΕΑ, εφ’ όσον απαιτείται σύμπραξις πλειόνων Υπουργείων. 2.Την εκμετάλλευσιν στοιχείων: α)Την αναζήτησιν και τήρησιν κατά τον τεχνικώς προσφορώτερον τρόπον στοιχείων του Βιομηχανικού δυναμικού της χώρας ως και την τήρησιν μητρώου δια το Επιστημονικόν, μέσον και κατώτερον προσωπικόν αρμοδιότητος του Υπουργείου Βιομηχανίας και Ενεργείας. β)Την παρακολούθησιν της παραγωγής βιομηχανικών προϊόντων και πρώτων υλών αναγκαιούντων δια την λειτουργίαν βασικών βιομηχανιών. γ)Την επεξεργασίαν και μελέτην προς καθορισμόν δι’ έκαστον σχέδιον, των οικονομικών επιπτώσεων δια την υλοποίησίν των. δ)Την μελέτην εξασφαλίσεως των αναγκαιούντων μέσων δια το Υπουργείον μετ’ αναλυτικών προτάσεων προς Α.Σ.Ε.Α. μέσω του Υπουργείου Εθνικής Αμύνης, επί τω σκοπώ προγραμματισμού της απαιτουμένης οικονομικής υποστηρίξεως της ΠΣΕΑ. ε)Την σύνταξιν του σχεδίου του ετησίου προϋπολογισμου ΠΣΕΑ, προς εγγραφήν των αναγκαιουσών πιστώσεων εις τον ετήσιον προϋπολογισμόν του Υπουργείου. 3.Την οργάνωσιν: α)Τας ενεργείας προς κινητοποίησιν του προσωπικού του Υπουργείου και των υπό εξάρτησιν ή εποπτείαν ή έλεγχον τούτου ιδρυμάτων και νομικών προσώπων δημοσίου ή ιδιωτικού δικαίου και γενικώτερον του δυναμικού του εις την αρμοδιότητα του Υπουργείου Βιομηχανίας και Ενεργείας υπαγομένου. β)Την μέριμναν δια την χορήγησιν ή ακύρωσιν αναστολών προσελεύσεως εφέδρων εν επιστρατεύσει και την απαλλαγήν αυτ/των επιτάξεως. γ)Την οργάνωσιν δι’ εκτέλεσιν διαδικασίας επιτάξεως προσωπικού Υπηρεσιών, μέσων και υλικών δια τας ανάγκας του Υπουργείου. 4.Την εκπαίδευσιν και τας ασκήσεις ΠΣΕΑ: α)Την παρακολούθησιν και έλεγχον της ετοιμότητος εφαρμογής των σχεδίων και των μέτρων Συναγερμού υπό των Υπηρεσιών του Υπουργείου, ως και των Οργανισμών ή Επιχειρήσεων, αι οποίαι εξαρτώνται, εποπτεύονται ή ελέγχονται υπ’ αυτού. Σελ. 20(δ) Τεύχος 696 - Σελ. 16 β)Την μελέτην και εφαρμογήν μέτρων προς οργάνωσιν εκπαιδεύσεως και καταρτίσεως του προσωπικού των Υπηρεσιών του Υπουργείου και των υπ’ αυτού εξαρτωμένων, εποπτευομένων ή ελεγχομένων Οργανισμών ή Επιχειρήσεων Δημοσίου ή Ιδιωτικού Δικαίου επί θεμάτων ΠΣΕΑ. γ)Την μέριμναν προς προπασκευήν και εφαρμογήν των προγραμματιζομένων εκάστοτε ασκήσεων ΠΣΕΑ. Τμήμα Πολιτικής Αμύνης Άρθρ.3.-Το Τμήμα Πολιτικής Αμύνης είναι αρμόδιον δια την κατά την ισχύουσα Νομοθεσίαν και την λοιπήν κανονιστικήν ρύθμισιν, υποχρεωτικήν δια την Εθνικήν Άμυνα, οργάνωσιν, κινητοποίησιν και καθοδήγησιν των Πολιτικών δυνάμεων της Χώρας προς αντιμετώπισιν των πάσης φύσεως εχθρικών προσβολών λοιπών δραστηριοτήτων και καταστροφών εις τον Πολιτικόν τομέα, αρμοδιότητος του Υπουργείου Βιομηχανίας και Ενεργείας. Το Τμήμα τούτο αναλυτικώς μεριμνά δια: 1.Την κινητοποίησιν του Υπουργείου: α)Τον χαρακτηρισμόν του Υπουργείου ως Δ.Α.Ι. β)Την εκπαίδευσιν του προσωπικού του Υπουργείου εις θέματα έχοντα σχέσιν με την κινητοποίησιν και καθοδήγησιν του ανθρωπίνου δυναμικού του Υπουργείου δια την αντιμετώπισιν των πάσης φύσεως εχθρικών προσβολών και λοιπών δραστηριοτήτων. 2.Την κινητοποίησιν των εξηρτημένων Οργανισμών και Επιχειρήσεων: Την οργάνωσιν των Οργανισμών και Επιχειρήσεων και Βιομηχανιών των ανηκόντων εις το Υπουργείον προς αντιμετώπισιν των πάσης φύσεως εχθρικών προσβολών λοιπών δραστηριοτήτων και καταστροφών εις τον τομέα ευθύνης του Υπουργείου. Τμήμα παρακολουθήσεως θεμάτων ΝΑΤΟ Άρθρ.4.-Εις την αρμοδιότητα του Τμήματος αυτού υπάγονται: α)Ο χειρισμός υπό τον συντονισμόν και κατεύθυνσιν του Υ.ΕΘ.Α. των θεμάτων της Ανωτέρας Επιτροπής Πολιτικής Σχεδιάσεως Εκτάκτου Ανάγκης του ΝΑΤΟ και των επιτροπών ταύτης, αρμοδιότητος του Υπουργείου Βιομηχανίας και Ενεργείας. β)Η εκπροσώπησις του Υπουργείου Βιομηχανίας και Ενεργείας εις τας συμμαχικάς συσκέψεις τας αφορώσας εις αυτό. 13.Α.α.68 Οργανισμοί πρώην Υ.Β.Ε.Τ. - Γ.Γ.Β. - Γ.Γ.Ε.Τ. Γραφείον Γραμματείας Άρθρ.5.-Η Γραμματεία της Δ/νσεως ΠΣΕΑ, υπαγομένη απ’ ευθείας εις τον Διευθυντήν μεριμνά δια: α)Την τήρησιν του Υπαρχείου ΕΙΝΑ. β)Την τήρησιν του πρωτοκόλλου εισερχομένων και εξερχομένων εγγράφων και την αρχειοθέτησιν αυτών κατά τα εν τω ισχύοντι Κανονισμώ αλληλογραφίας του Υπουργείου Βιομηχανίας και Ενεργείας διαλαμβανόμενα, ως και τα ισχύοντα δια την διακίνησιν διεβαθμισμένου υλικού. Επάνδρωσις της Διευθύνσεως ΠΣΕΑ Άρθρ.6.-1.Ως προϊστάμενος της Δ/νσεως Πολιτικής Σχεδιάσεως Εκτάκτου Ανάγκης τοποθετείται υπάλληος επί βαθμοίς 3ω ή 2ω κατά προτίμησιν απόφοιτοι της ΣΕΘΑ. 2.Ως προϊστάμενοι των Τμημάτων της Δ/νσεως τοποθετούνται υπάλληλοι επί βαθμοίς 5ω ή 4ω ή 3ω των κλάδων ΑΤ. 3.Παρά τη Δ/νσει τοποθετούνται 4 υπάλληλοι εκ των κλάδων ΑΤ επί βαθμοίς 8ω έως 6ω, εξ υπάλληλοι εκ των κλάδων ΜΕ επί βαθμοίς 10ω έως 5ω, εξ ων εις του κλάδου ΜΕ15 μεταφραστών - διερμηνέων επί βαθμοίς 9ω ως 6ω και εις του κλάδου ΜΕ6 διοικητικού με αρτίαν γνώσιν δακτυλογραφίας, ως και εις υπάλληλος του κλάδου ΣΕ κλητήρων. Εις τους επί της Εθνικής Αμύνης και Βιομηχανίας και Ενερείας Υπουργούς, ανατίθεμεν την δημοσίευσιν και εκτέλεσιν του παρόντος Δ/τος.